Diari Oficial de la Generalitat Valenciana


Sumari del DOGV 2060, del 05-07-1993 (1993/828560)

ORDRE de 28 de maig de 1993, de la Conselleria d'Agricultura i Pesca, per la qual aprova el Pla d'Obres i Millores Territorials (la part) de la zona d'agricultura de muntanya dels Ports-el Maestrat (Castelló).
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/28/(1)/dof/vci/html**

### Dades del document

Número de DOGV
:   2060

Data del DOGV
:   05-07-1993

Secció del DOGV
:   DISPOSICIONS GENERALS

Número del document
:   1993/828560


Data del document
:   28-05-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 28 de maig de 1993, de la Conselleria d'Agricultura i Pesca, per la qual aprova el Pla d'Obres i Millores Territorials (1a part) de la zona d'agricultura de muntanya dels Ports-el Maestrat (Castelló).  
El Decret 151/1990, de 17 de setembre, del Consell de la Generalitat Valenciana, estableix que serà d'aplicació a tot el territori de la Comunitat Valenciana, ja que és classificada com a objectiu número 1 al Reglament (CEE) 2052/88, del Consell, el que regula la Llei de Reforma i Desenvolupament Agrari en matèria d'obres i millores territorials.  
Estableix, així mateix, que les obres a executar es realitzaran preferentment a les zones d'agricultura de muntanya, de regressió de població i amb limitacions específiques, i que aquestes seran recollides en els plans d'obra aprovats per ordre de la Conselleria d'Agricultura i Pesca.  
Les zones desfavorides de la Comunitat Valenciana van quedar determinades per la Directiva 86/466/CEE, ampliades per decisió del Consell 89/566/CEE, conformement amb els criteris establerts sobre això per la Directiva 75/268/CEE.  
La zona d'agricultura de muntanya dels Ports el Maestrat és integrada per diversos municipis pertanyents a les comarques agràries del Maestrat (Alt i Baix), els Ports, l'Alcalatén i la Plana Alta.  
La Resolució de 23 d'abril de 1987, de la Direcció General de Desenvolupament Agrari, va constituir el comitè de coordinació de la zona, a l?empara del Decret 21/1986, de 8 de juliol, del Consell de la Generalitat Valenciana.  
Aquest comitè ha estimat la necessitat i ha proposat l?execució d'obres que beneficien les condicions de tota la comarca, tals com el condicionament i la millora de camins rurals, la construcció i condicionament de basses i abeuradors per al ramat, la construcció de basses per a l?emmagatzematge de fem líquide la construcció d'un centre cooperatiu per a la millora de la ramaderia, els sondatges per a la captació d'aigües subterrànies i l?electrificació rural.   
Examinada l?esmentada proposta de pla, es considera que les obres que s'hi inclouen són necessàries per a l'actuació de la conselleria, que han estat degudament classificades segons els articles 61 i 62 de la Llei de Reforma i Desenvolupament Agrari i el Decret 169/1991, de 30 de setembre, del Consell de la Generalitat Valenciana, i que contribuiran a la millora de les condicions estructurals agràries de la zona.  
Per això, i fent ús de les facultats que tinc atribuïdes,  
ORDENE  
Article primer  
Aprovar el Pla d'Obres i Millores Territorials (la part) de la zona d'agricultura de muntanya dels Ports el Maestrat (Castelló).  
Article segon  
D'acord amb els articles 61 i 62 de la Llei de Reforma i Desenvolupament Agrari i l'article 1 del Decret 169/1991, les obres incloses en el pla i que han estat esmentades amb anterioritat, resten classificades com a obres d'interès general, en el grup a) de l'article 61 de l'esmentada llei, raó per la qual seran totalment subvencionades.  
DISPOSICIONS FINALS  
Primera  
La Direcció General de Desenvolupament Agrari d'aquesta conselleria dictarà les normes complementàries per a la millor aplicació de tot el que disposa en aquesta ordre.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 28 de maig de 1993.


Còpia Permalink ELI